Autohavária z roku 1918Alphonse Bertillon: Identifikačná podobizeň muža z profilu a spreduHavária Wootonského mosta, 11. júna 1861James Valentine: Havária na moste Tay bridge, 1880, forenzná fotografia
**Forenzná fotografia** alebo **súdna fotografia** alebo **policajná fotografia** je fotografický odbor, ktorý sa zaoberá vytváraním presných reprodukcií činov, miesta alebo nehody v prospech súdu alebo na pomoc pri vyšetrovaní.

Opis
----

Forenzná fotografia je súčasťou procesu zhromažďovania dôkazov. Poskytuje vyšetrovateľom fotografie subjektov, objektov a predmetov, ktoré sú súčasťou trestnej činnosti. Poskytuje napríklad zábery poškodených strojov alebo škôd na motorových vozidlách pri dopravnej nehode a tak ďalej. Fotografie tohto druhu zahŕňa výber správneho osvetlenia, presné voľby vhodnej optiky, neskreslený uhol pohľadu (je akceptovaný radšej ako viac pohľadov). Často sa pri fotografovaní do obrazu vkladajú mierky tak, aby rozmery položky boli zaznamenané už na fotografii.

Policajná fotografia využíva portrétne fotografie k dokumentácii zadržaných osôb.

Dejiny
------

Francúzsky policajný dôstojník Alphonse Bertillon v roku 1879 vyvinul obrazové štandardy a systém frontálne-profilových fotografií, ktorých hlavným cieľom bola vernosť skutočnosti. Založil antropometriu a použil ju prvýkrát pre identifikáciu páchateľov. Niektoré jeho inovácie ako štandardizované fotografovanie páchateľov alebo systematické spracovanie fotografií miesta zločinu sa používajú v policajnej práci dodnes. Jeho objav nepriamo viedol k vynálezu legitimačnej fotografie a neskôr i k legitimácii.

Po katastrofe mosta *Tay Bridge* z 28. decembra 1879, sa stala veľmi známou spoločnosť škótskeho fotografa Jamesa Valentina, keď bol poverený zaobstarať fotografickú dokumentáciu zvyškov mosta pre vyšetrovací súd. Zaznamenal viac ako 50 vysoko kvalitných fotografií trosiek, ktoré využili na súde svedkovia pri poskytovaní svedectva. Snímky boli následne predávané po celej krajine ako pohľadnice. Fotografie boli tiež v poslednej dobe (2003) opätovne preskúmané za použitia digitálnych metód, aby sa ukázalo, prečo sa most zrútil.

Referencie
----------

1. ↑  Kirsten Moana Thompson, Crime Films: Investigating the Scene. London: Wallflower Press (2007): 10
2. ↑  MARVANOVÁ, Eliška. *Súčasná francúzska portrétna fotografia v kontexte historického vývoja portrétnej tvorby, bakalárska práca.* [online]. Brno: Filozofická fakulta Masarykovej univerzity, Ústav hudobnej vedy, 2006, [cit. 2010-06-19]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Forenzná fotografia**

Literatúra
----------

* *Introduction to Forensic Engineering* (The Forensic Library) by Randall K. Noon, CRC Press (1992)
* *Forensic Engineering Investigation* by Randall K. Noon, CRC Press (2000)
* *Forensic Materials Engineering: Case Studies* by Peter Rhys Lewis, Colin Gagg, Ken Reynolds, CRC Press (2004)
* Peter R Lewis and Sarah Hainsworth, *Fuel Line Failure from stress corrosion cracking*, Engineering Failure Analysis,13 (2006) 946-962
* Peter R. Lewis, *Beautiful Railway Bridge of the Silvery Tay: Reinvestigating the Tay Bridge Disaster of 1879*, Tempus, 2004, ISBN 0-7524-3160-9

Externé odkazy
--------------

* An online course
* Westchester Police site
* Museum of failed products
* New Forensic course
* The journal Engineering Failure Analysis

Zdroj
-----

*Tento článok je čiastočný alebo úplný preklad článku Forenzní fotografie na českej Wikipédii.*